b"\n_START_ARTICLE_\nFrancis Hopkinson\n_START_SECTION_\nUtdannelse og offentlig liv\n_START_PARAGRAPH_\nFrancis Hopkinson ble f\xc3\xb8dt i 1737 som s\xc3\xb8nn av Thomas Hopkinson og Mary Johnson. Han ble medlem av f\xc3\xb8rste klasse ved College of Philadelphia (i dag Universitet i Pennsylvania) i 1751, og tok eksamen i 1757, mottok sin mastersgrad i 1760, og doktor i lov (heder) i 1790. Han var sekret\xc3\xa6r for provinsr\xc3\xa5det av Pennsylvanias indianerkommisjon i 1761 som inngikk en avtale med delawareindianere og flere irokeserstammer. I 1763 ble han utpekt til tollsamler for Salem i New Jersey. Hopkinson tilbrakte fra mai 1766 og til august 1747 i England i h\xc3\xa5p om \xc3\xa5 bli kommisjon\xc3\xa6r for toll i Nord-Amerika. Selv om dette ikke ble suksessfullt, tilbrakte han tid med den framtidige statsminister, Frederick North, og hans halvbror, biskopen av Worcester, Brownlow North, og maleren Benjamin West._NEWLINE_Etter at han kom tilbake til Nord-Amerika opererte Hopkinson en forretning med manufakturvarer i Philadelphia og giftet seg med Ann Borden den 1. september 1768. Hopkinson skaffet seg en offentlig utnevnelse som tollsamler for New Castle i Delaware den 1. mai 1772. Han flyttet til Bordentown i New Jersey i 1774, ble medlem av den lovgivende forsamling for statens kongelige provinsr\xc3\xa5d, og ble anerkjent ved New Jerseys advokatstand den 8. mai 1775. Han gikk av fra sine posisjoner som var utpekt av kronen i 1776 og den 22. juni dro han for \xc3\xa5 representere New Jersey i den andre kontinentale kongress hvor han signerte erkl\xc3\xa6ringen om USAs uavhengighet. Han forlot kongressen den 30. november 1776 for tjenestegj\xc3\xb8re i styret for marinen i Philadelphia._NEWLINE_Som en del av den nydannede nasjonens regjering var han skatteminister i det kontinentale l\xc3\xa5nekontoret i 1778, deretter utpekt til dommer ved sj\xc3\xb8retten i Pennsylvania \xc3\xa5ret etter og utpekt p\xc3\xa5 nytt i 1780 og 1787. Han bidro til ratifisere konstitusjonen i l\xc3\xb8pet av den forfatningsmessig konvensjonen i 1787. Den 24. september 1789 ble han nominert av president George Washington til den nyopprettede posisjonen som dommer av USAs f\xc3\xb8derale distriktsrett for Pennsylvania. Han ble bekreftet av USAs senat, og mottok sin kommisjon den 26. september 1789._NEWLINE_Bare noen f\xc3\xa5 \xc3\xa5r inn i sin tjenestetid som f\xc3\xb8deral dommer, d\xc3\xb8de Hopkinson i Philadelphia i en alder av 53 \xc3\xa5r fra en plutselig epileptisk anfall. Han ble gravlagt i gravlunden Christ Church Burial Ground i Philadelphia. Han var far til Joseph Hopkinson som ble et medlem av representantenes hus og som ogs\xc3\xa5 ble en f\xc3\xb8deral dommer.\n_START_SECTION_\nKulturelle bidrag\n_START_PARAGRAPH_\nHopkinson var en leilighetforfatter og l\xc3\xa5tskriver p\xc3\xa5 en tid da Philadelphia og koloniene ikke var godt utstyrt og velbevandret i kunstartene. Han skrev popul\xc3\xa6re melodier og politiske satirer (jeux d'esprit) i form av dikt og pamfletter. En del ble omfattende sirkulert og bidro stort til \xc3\xa5 vekke og oppmuntre frihets\xc3\xa5nden som resulterte i den amerikanske revolusjonen._NEWLINE_Hans viktigste bidrag var A Pretty Story... (1774), en satire om kong Georg III, Prophecy (1776), og The Political Catechism (1777). Andre kjente essayer var Typographical Method of conducting a Quarrel, Essay on White Washing, og Modern Learning. Mange av hans skrifter kan bli funnet i Miscellaneous Essays and Occasional Writings, utgitt i Philadelphia i tre bind i 1792._NEWLINE_Hopkinson var en amat\xc3\xb8rmusiker med anseelse. Han begynte \xc3\xa5 spille p\xc3\xa5 cembalo da han var 17 \xc3\xa5r og i l\xc3\xb8pet av 1750-tallet spilte han mange h\xc3\xa5ndkopierte arier, sanger og instrumentale stykker fra mange europeiske komponister. Han er kreditert for \xc3\xa5 v\xc3\xa6re den f\xc3\xb8rste amerikanske komponisten til \xc3\xa5 skrive ned en komposisjon p\xc3\xa5 papir med hans stykke fra 1759, \xc2\xabMy Days Have Been So Wondrous Free\xc2\xbb. P\xc3\xa5 1760-tallet var god nok p\xc3\xa5 cembaloen til \xc3\xa5 spille med profesjonelle musikere p\xc3\xa5 konserter. En del av hans mest kjente sanger er \xc2\xabThe Treaty\xc2\xbb, \xc2\xabThe Battle of the Kegs\xc2\xbb, og \xc2\xabThe New Roof, a song for Federal Mechanics\xc2\xbb. _NEWLINE_Han spilte ogs\xc3\xa5 orgel for Philadelphias Christ Church og komponerte eller redigerte en rekke hymner og salmer, blant annet \xc2\xabA Collection of Psalm Tunes with a few Anthems and Hymns Some of them Entirely New, for the Use of the United Churches of Christ Church and St. Peter's Church in Philadelphia\xc2\xbb (1763), \xc2\xabA psalm of thanksgiving, Adapted to the Solemnity of Easter: To be performed on Sunday, the 30th of March, 1766, at Christ Church, Philadelphia\xc2\xbb (1766), og \xc2\xabThe Psalms of David, with the Ten Commandments, Creed, Lord's Prayer, &c. in Metre\xc2\xbb (1767). _NEWLINE_P\xc3\xa5 1780-tallet modifiserte Hopkinson en glassharmonika for \xc3\xa5 kunne spille det med tangenter og oppfant bellarmonic, et instrument som utnyttet tonene fra kuler av metall. I 1788 publiserte han en samling p\xc3\xa5 \xc3\xa5tte sanger dedikert til hans venn George Washington og hans datter kalt \xc2\xabSeven Songs for the Harpsichord\xc2\xbb og for stemme.\n_START_SECTION_\nKontrovers rundt flagget\n_START_PARAGRAPH_\nHopkinson hevder \xc3\xa5 ha formgitt det offisielle \xc2\xabf\xc3\xb8rste flagget\xc2\xbb til USA og s\xc3\xb8kte kompensasjon fra kongressen. Kongressen avslo p\xc3\xa5 det p\xc3\xa5skudd at mange mennesker hadde v\xc3\xa6rt involvert i utformingen av flagget, og at Hopkinson var allerede blitt betalt som offentlig tjenestemann. En betraktning var flaggbeslutningen av 1777 som definerte det offisielle flagget for USA, men nevnte ikke et spesielt arrangement for stjernene. Mange formgivninger var i bruk som overholdt flaggbeslutningen med stjerner i en kvadrat, en krans, rader, m\xc3\xb8nstre, eller det kjente \xc2\xabBetsy Ross\xc2\xbb-sirkelen._NEWLINE_Utformingen av det f\xc3\xb8rste \xc2\xabStars and Stripes\xc2\xbb av Hopkinson hadde tretten stjerner arrangert i et parallellforskj\xc3\xb8vet m\xc3\xb8nster teknisk kjent som quincuncial ettersom det er basert p\xc3\xa5 gjentagelsen av en motiv med fem enheter. Denne anordning resulterte i en sterkt diagonal effekt. I et flagg med tretten stjerner, skapte denne plasseringen den umiskjennelig omrisset av Sankt Georg- og Sankt Andreas-korsene slik de er benyttet p\xc3\xa5 det britiske flagg. Enten denne likheten er tilfeldig eller bevisst, kan det forklare hvorfor det enklere valget med \xc3\xa5 plassere stjernene i tre parallelle rader ble foretrukket av mange amerikanere enn opplegget til Hopkinson."